Rikunarita-ORG/Wikinium huggingface dataset:
# Anna Pawlowna Pawlowa

| Anna Pawlowna Pawlowa |
| --- |
|  |
| Gebuer |
12. Februar 1882 Sankt Péitersbuerg |
| Gestuerwen |
23. Januar 1931 Den Haag |
| Doudesursaach |
Longenentzündung |
| Nationalitéit |
Russescht Keeserräich |
| Aktivitéit |
Ballettdänzerin, Choreographin, Editrice, Dänzerin |
| Auszeechnungen |
Commandeur des Palmes académiques, Litteris et Artibus |
| Bestuet mat |
Victor Dandré |
|
 |

D'Anna Pawlowna Pawlowa
D'**Anna Pawlowna Pawlowa**, op Russesch Анна Матвеевна Павлова respektiv Анна Павловна Павлова, gebuer den 31. Januar 1881 zu Sankt Péitersbuerg als *Anna Matwejewna Pawlowa*, a gestuerwen den 23. Januar 1931 zu Den Haag, war eng russesch Dänzerin.

Scho mat 17 Joer ass d'Anna Pawlowa als Solodänzerin am keeserleche "Marginsky-Theater" opgetrueden. Mat 25 Joer krut si den Titel "Prima Ballerina Assoluta". Bei Geleeënheet vun dëser Éierung huet si fir d'éischt Kéier de "Schwan, deen am Gaang ass ze stierwen", no enger Musek vum Camille Saint-Saëns, gedanzt.

1907 huet d'Anna Pawlowa hir traditiounsgebonne Balletstrupp a Russland verlooss. Vun dunn un ass si wéi hire bekannte Partner Wazlaw Nischinski fir d'éischt mat dem Sergej Djagilew senge "Ballets russes" an duerno mat engem eegenen Ensembel duerch Europa, Amerika an Asie gereest. Der Anna Pawlowa hir grouss Stäerkt war hir grouss Disziplin an hir brillant Danztechnik, ouni hir individuell an expressiv Ausstralung ze vergiessen.

## Gielercher

* Commandeur de l'Ordre des Palmes académiques

## Um Spaweck

|  |  |
| --- | --- |
|  |  **Commons: Anna Pawlowna Pawlowa** – Biller, Videoen oder Audiodateien |
# Brasilien

|  |  |
| --- | --- |
|  | Dëse **Geographiesartikel iwwer Brasilien** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **República Federativa do Brasil** |
|

|  |  |
| --- | --- |
|  |  |
|
Detailer | Detailer |

 |
| **National Devise**: Ordem e Progresso (*Uerdnung a Fortschrëtt*) |
|  |
| **Offiziell Sprooch**: | Portugisesch |
| **Haaptstad**: | Brasilia |
|  |
| **Staatsform:** | Federal Republik |
|  • President: | Luiz Inácio Lula da Silva |
|  |
| **Fläch:** | 8 514 877 km² |
|  • Dovu Waasser: | 0,65 % |
|  |
| **Bevëlkerung:** | 183 888 841 |
|  • Bevëlkerungsdicht: | 21,60/km² |
|  |
| **Onofhängegkeet:** | vu Portugal 1822 erkläert 1825 unerkannt |
| **Nationalfeierdag:** | 7. September |
| **Nationalhymn:** | Hino Nacional Brasileiro (Lauschteren) |
| **Wärung:** | Real (BRL) |
| **Zäitzon:** | UTC -2 bis -5 |
| **Internet TLD:** | .br |
| **InternationalenTelefonsprefix**: | +55 |
|  |

**Brasilien** (*República Federativa do Brasil*) ass en onofhängege Staat a Südamerika. D'Haaptstad ass Brasilia. Déi gréisst Stad ass São Paulo.

D'Land grenzt am Norden u Kolumbien, Venezuela, Guyana, Surinam an u Franséisch-Guayana, am Süden un Argentinien, Paraguay an Uruguay, am Osten un den Atlantik an am Westen u Bolivien a Peru. Brasilien huet ze soen eng Grenz mat all de Länner vu Südamerika bis op Chile an Ecuador.

D'Republik huet eng Fläch vun 8 514 877 km² an ass flächen- a bevëlkerungsméisseg dat fënneftgréisst Land op der Welt.

## Um Spaweck

|  |  |
| --- | --- |
|  |  **Commons: Brasilien** – Biller, Videoen oder Audiodateien |

* (en) Site vum brasilianesche President
* (en) Site vum brasilianesche Parlament
* (en) Site vun der brasilianescher Regierung

## Referenzen an Notten
# Interstellar Wollek

Eng Usammlung vun interstellarem Gas a Stëbs an enger Galaxie gëtt **Interstellar Wollek** genannt. Ofhängeg vun hirer Dicht, Gréisst an Temperatur an dem Waasserstoffundeel handelt et sech ëm en neutraalt (H-I-Gebitt), en ioniséiert (H-II-Gebitt) oder eng molekular (Moleküllwollek) Wollek. Och d'Bezeechnung *Interstellare Stëbs* ass richteg.

## Cheemesch Zesummesetzung

D'Zesummesetzung vun Interstellare Wolleke gëtt duerch d'Observatioun vun elektromagnetesche Wellen, déi vun hinnen ofgestraalt ginn, ënnersicht. Grouss Radioteleskopen analyséieren d'Intensitéite vu bestëmmte Frequenze vun der elektromagnetescher Stralung, déi fir Spektre vu bestëmmte Molekülle charakteristesch sinn. E puer Wolleke si kal a tendéieren dozou, ganz laangwelleg Stralung ofzeginn. Astronome sinn an der Lag, eng Kaart mat dem Iwwermooss vun den eenzele Moleküllen duerzestellen, soudatt een d'Zesummesetzung vun der Wollek verstoe kann. A gliddege Wolleke sinn dacks Ione vu verschiddenen Elementer ze fannen, deenen hire Spektrum een am ultraviolette Liicht gesi kann.

Radioteleskope kënnen op e Punkt vum Stärenhimmel fokusséiert ginn an do d'Heefegkeet vu verschiddenen Elementer am Spektrum moossen. Héchstwäerter an enger Frequenz bedeiten, datt eng Aart vun Atomer oder Moleküllen op där Plaz staark vertruede sinn. D'Héicht vun de Maximalwäerter ass proportionell zum Undeel vum Moleküll an der Wollek.

## Onerwaart cheemesch Entdeckungen an den interstellare Wolleken

Et hat een erwaart, datt an interstellare Wolleke wéinst der niddreger Temperatur an Dicht bal keng Reaktioune géifen oflafen. Awer et goufe komplex organesch Moleküllen nogewisen, deenen hir Existenz an Entstoe bis elo nëmmen ënner der Viraussetzung vun héijen Temperaturen an ënner héijem Drock fir méiglech gehale gouf. Doraus gouf d'Schlussfollgerung gezunn, datt déi cheemesch Reaktiounen an interstellare Wolleke méi séier oflafe wéi bis ewell geduecht gouf.

## Kuckt och

 **Portal Astronomie Interstellar Matière
# Sonnewenn

Dageslängt den 21. Juni op verschiddene Breetekreeser
Eng **Sonnewend** (*Heliostásion*‚ Stëllstand vun der Sonn) geschitt zweemol am Joer.
Bei der **Wantersonnewend** – op der Nordhallefkugel vun der Äerd den 21. oder 22. Dezember – erreecht d'Sonn mëttes déi klengst Héicht iwwer dem Horizont. Bei der **Summersonnewend** huet se den 21. Juni mëttes, op Plazen nërdlech vum nërdleche Wendekrees, hiren Héichststand iwwer dem Horizont.
Op der Südhallefkugel sinn d'Verhältnesser ëmgekéiert, wärend dem Südwanter ass op der Nordhallefkugel Summer.

Wärend enger Sonnewend erreecht d'Sonn am Laf vun engem Sonnejoer de gréissten nërdlechen oder südlechen Ofstand zum Himmelsequator.

An deem Ament Moment kéiert d'Sonn hir duerch d'Ekliptikschréiegt bewierkt Deklinatiounsbeweegung ëm a kënnt méi no bei den Himmelsequator.

Déi maximal Deklinatioun erreecht si all Joer zweemol: eemol nërdlech an eemol südlech vum Himmelsequator; jee no Hemissphär (also Nord- oder Südhallefkugel vun der Äerd) schwätzt een dofir ëmmer vun der *Summer-* oder *Wantersonnewend*.

| Joer | Summersonnewend | Wantersonnewend |
| --- | --- | --- |
| 2010 | 21. Juni | 13:28 Auer MESZ | 22. Dezember | 00:38 MEZ |
| 2011 | 21. Juni | 19:16 Auer MESZ | 22. Dezember | 06:30 MEZ |
| 2012 | 21. Juni | 01:09 Auer MESZ | 21. Dezember | 12:12 MEZ |
| 2013 | 21. Juni | 07:04 Auer MESZ | 21. Dezember | 18:11 MEZ |
| 2014 | 21. Juni | 12:51 Uhr MESZ | 22. Dezember | 00:03 MEZ |
| 2015 | 21. Juni | 18:38 Auer MESZ | 22. Dezember | 05:48 MEZ |
| 2016 | 21. Juni | 00:34 Auer MESZ | 21. Dezember | 11:44 MEZ |
| 2017 | 21. Juni | 06:24 Auer MESZ | 21. Dezember | 17:28 MEZ |
| 2018 | 21. Juni | 12:07 Auer MESZ | 21. Dezember | 23:23 MEZ |
| 2019 | 21. Juni | 17:54 Auer MESZ | 22. Dezember | 05:19 MEZ |
| 2020 | 20. Juni | 23:44 Auer MESZ | 21. Dezember | 11:02 MEZ |

Weider Detailer kuckt am Artikel Joreszäiten.

## Um Spaweck

* Focus-Artikel iwwer déi populäerst Aspekter vun den Externsteefester der Walpurgisnuecht a Summersonnewend